L’ l’è on paexe de l’Africa Orientale. L'Uganda nol ga sbochi sul mar e el porto pi rente el xe quel de Monbasa, in Kenya, a 800 km. El paexe se cata a caval de l’equatore. L’Uganda la confina a nord co el Sud Sudan par 435 km, a est co el Kenia par 933 km, a sud co la Tanzania par 396 km e co el Ruanda par 169 km e a ovest co la Republica Democràtega del Congo par 765 km. Lo Stato el ga n'estenxion de 236 040 km², 36 330 de àcue interne. El sud del paexe el xe so on altipian de 1 100 metri sul livel del amr. L’altopian el va zo verso nord, al confin co el Sud Sudan el ga n’elevaxion de 900 m. Le montagne le se cata on po’ par tuto el paexe, ma se trta de montagne abse. Ecexioni le xe el Ruenzori , el Elgon e el Kadam . En Uganda se cata tanta aqua. On quinto de la superfice del paexe la xe ocupá da aque interne. Se cata quatro dei Grandi Laghi de l'Africa: Lago Vitoria, Lago Alberto, Lago Kyoga e el Lago Edoardo. Dal Lago Vitoria parte el Fiume Nilo. El Nilo vien fora dal Lago Vitoria e forma le cascade de Owen. El se sposta a nord par formar el lago Kyoga e el continua par formar el Lago Alberto. Pena fora del Lago Alberto, se cata le cascade Murchison. Par tuto el percorso, el Nilo riseve le aque de vari fiumi picinini. La solo xona sensa fiumi la xe la region del Karamoja, a est del paexe. El clima el xe tropicale, caldo e umido. Desertico in tel Karamoja. La piova la va da aprile a zugno in tel sud, pi tardi a nord. Se cata anca na stagion de la piova pi corta da otobre a novenbre, a sud.